Ma geskiet, toe kom die baba | Netwerk24
KYK: Dief gryp padvalk se dienspistool
'n Verkeersbeampte is van haar dienspistool beroof terwyl sy besig was om vir 'n koeldrank by 'n vulstasie in Port Elizabeth te betaal.
Engelse snellers het skete voor reeks om As
Skaars 'n week voordat die reeks om die As begin, sukkel verskeie snelboulers van Engeland se krieketspan met kwale.
Loftus-terugkeer was soet vir Schoeman
Die Vrystaat-Cheetahs-losskakel Tian Schoeman het verlede week sy eerste proesel van rugby op Loftus Versfeld as 'n besoekende speler gekry.
Dís hoekom Corniel by Cheetahs bly
Hy wil 'n pad saam met die Cheetahs se nuwe Pro14-afrigter, Hawies Fourie, loop en daarom het hy hom aan die wedloop vir die pos as hoofafrigter van die Southern Kings onttrek.
Die meer as een miljoen Suid-Afrikaners wat regstreekse verkope van produkte soos Amway en Herbalife doen, sukkel vir "die eerste keer" met verkope.
Whirlpool onttrek aan Suid-Afrika
Whirlpool, die Amerikaanse vervaardiger van yskaste, oonde, wasmasjiene en dies meer, gaan hom aan Suid-Afrika onttrek.
Seksspeelgoed raak toenemend meer tegnologies gevorderd, maar in Suid-Afrika skiet die toeganklikheid van dié soort speelgoed nog ver te kort. Maar daar is hoop.
Kommentaar: Min beweegruimte vir Boris
Boris Johnson word vandag Brittanje se nuwe premier ná sy groot oorwinning in die Konserwatiewe Party se leiersverkiesing.
Naamlose deug bring ons by daadwerklikheid
Ons behoort as gelowiges en kerke iets verbeeldingryks in ons land te doen, pleit 'n lidmaat.
Só is die 'kerk' en die 'bar' ín mekaar vervleg
In die Afrikaanse gemeenskap het die uitdrukking "Die kerk en die bar is langs mekaar" 'n besondere plek. Boonop met 'n rykdom van betekenisse.
'Mission Control' se Chris Kraft (95) sterf
Amerika het een van sy ruimtepioniers verloor twee dae nadat die ruimteagentskap Nasa die Apollo 11 se maanlanding 50 jaar gelede gevier het.
KYK: Kunstenaars pleit by Cyril oor kopiereg
Verskeie Suid-Afrikaanse musikante en komponiste, waaronder Jimmy Nevis, Zolani Mahola, David Kramer en Wendy Oldfield het 'n lied gekomponeer waarin hulle 'n pleidooi aan pres. Cyril Ramaphosa rig om nie die Wysigingswetsontwerp op Kopiereg goed te
Ma geskiet, toe kom die baba
Deur Isabel Venter 10 Februarie 2019 18:22
'n Vrou van Middelburg het slegs enkele ure nadat sy en haar kêrel deur rowers aangeval en geskiet is die lewe geskenk aan hul seun.
Bloed in die voertuig nadat Christo Mulder, sy meisie, Renske Erasmus (31), en hul kinders na die Life Midmed-hospitaal op Middelburg gejaag het. Foto: Verskaf
Renske Erasmus (31) se seuntjie is Saterdag met 'n noodkeisersnee in die lewe gebring in die Life Midmed-hospitaal terwyl die koeël nog in haar rug vasgesit het.
Sy en haar kêrel, Christo Mulder (38), is die vorige aand oorrompel deur drie gewapende rowers.
"Dit is oor en oor net genade . . . elke keer is my seuntjie se lewe gered," sê Renske.
Dit is hul eerste kind saam en albei se eerste seuntjie.
Sy naam is Fourie, maar hy sal binnekort 'n tweede naam kry "omdat hy van geboorte af al 'n vegter is".
Dokters het besluit om Renske te stabiliseer en nie dadelik te opereer nie, vir Fourie se veiligheid.
Sy was al net bietjie meer as 36 weke swanger en dit het nie dadelik gelyk of Fourie in enige gevaar is nie.
Renske het net-net aan die slaap geraak toe haar water breek.
Die noodkeisersnee is net betyds gedoen, want Fourie se koppie het reeds deur die baarmoeder geskeur.
"Die dokters het vir my gesê as daar langer gewag is, sou hy dit nie gemaak het nie . . . so hy is twee keer gered. Dit is net absolute genade," sê Renske.
Renske Erasmus is in die voertuig raakgeskiet. Foto: Verskaf
Die dokters het vir my gesê as daar langer gewag is, sou hy dit nie gemaak het nie . . . so hy is twee keer gered. Dit is net absolute genade.
Fourie het by geboorte 'n gesonde 3,6 kg geweeg en was 50 cm lank.
Ma en seun sterk goed aan, sê Renske.
Die paartjie was Vrydag saam met Renske se dogtertjie (9) en Christo se twee dogtertjies (4 en 7) op pad om vir vriende op hul plaas in die Delmas-omgewing te gaan kuier. Die meisies se name word weerhou op versoek van hul ouers.
Net ná die Middelburg-tolhek het hulle afgedraai op 'n alternatiewe grondpad.
Christo het stilgehou om die toegangshek oop te maak en is toe deur drie gewapende mans oorrompel.
Oor wat toe gebeur het, sal sy nog lank wroeg, sê Renske.
Christo het omgedraai en met die aanvallers gestoei, terwyl sy oorgespring om die bakkie te sluit.
"In daai stadium het ek nie regtig geweet wat ek doen nie, buiten dat ek die meisies moet veilig hou, maar toe hulle op Christo begin skiet, skree ek en toe draai die rowers om en skiet ook op my," sê Renske.
Twee koeëls het haar getref, een in die arm en een in die rug.
In skok het sy blindelings besluit om weg te jaag, terwyl die meisies histeries geskree het. Hulle was ongedeerd.
Renske het teruggejaag tot by die tolhek en by die verkeersbeamptes gestop vir hulp.
Sy het haar selfoon in die hande gekry en begin bel vir hulp. Op daardie oomblik het Christo aangestap gekom.
Die rowers het hom gelos en gevlug toe Renske wegjaag. Bloeiend het hy die bakkie na die hospitaal bestuur. Hy is twee keer getref. Een koeël is deur sy lies en die ander het hom skrams getref.
Hy is ontslaan sodat hy na die meisies kon omsien.
Die koeël in Renske se rug sal eers later verwyder word.
Die meisies is baie getraumatiseerd, sê Renske.
Brig. Leonard Hlati, polisiewoordvoerder in Mpumalanga, het die voorval bevestig. Teen Sondagmiddag is die drie aanvallers nog nie aangekeer nie.
* Christo en Renske wou nie foto's van hulle laat neem nie omdat hulle nog vrees vir hul en hul kinders se veiligheid.